stanford-oval/wikipedia huggingface dataset:
One-X
רקע

בשנת 2005 אדם גונטיאר, סולן הלהקה, עבר גמילה מהתמכרות לאוקסיקונטין והצליח עד היום להישאר פיכח. הרבה שירים באלבום נכתבו על רקע זה.
לפני יציאת האלבום, הופיעה הלהקה עם שני שירים מתוכו: Animal I Have Become וNever Too Late.
ב-31 במרץ, כ-3 חודשים לפני יציאת האלבום, יצא הסינגל הראשון באלבום, "Animal I Have Become", שזכה להצלחה רבה באינטרנט והגיע למקום הראשון במצעד הרוק המודרני של ארצות הברית.
ב-16 ביוני שוחרר האלבום באופן רשמי ומכר בשבוע הראשון ליציאתו 78,000 עותקים. האלבום הגיע למקום השני בקנדה ולמקום החמישי במצעד האמריקאי.
הסינגל השני של האלבום, "Pain", הגיע למצעדי רוק מרכזיים בדצמבר 2006 ולמצעדי רוק מודרני בפברואר 2007.
הסינגל השלישי "Never Too Late" יצא באפריל 2007. השיר הפך ללהיט הגדול של הלהקה והאהוב ביותר על סולנה.
"Riot" הוא הסינגל הרביעי מתוך האלבום, שגם כן זכה להצלחה גדולה. כמו רוב השירים באלבום שנכתבו על רקע חוויות הגמילה של אדם, שיר זה מוחה נגד על הדברים השליליים בחיים.
שיר נוסף שזכה להצלחה הוא "Time Of Dying", זאת למרות שלא שוחרר כסינגל או קליפ.
הצלחת האלבום

האלבום זכה להצלחה רבה וגדולה בהרבה יותר מהאלבום הראשון.
באוגוסט 2007 קיבל אלבום פלטינה על מכירת יותר ממיליון עותקים.
האלבום מכר 1,750,000 עותקים בארצות הברית בלבד.
השירים "Animal I Have Become" ו-"Riot" השתתפו במשחק WWE SmackDown vs. Raw 2007.
רשימת שירים

האלבום מכיל 13 רצועות:
It's All Over
Pain
Animal I Have Become
Never Too Late
On My Own
Riot
Get Out Alive
Let It Die
Over And Over
Time Of Dying
Gone Forever
One X
Running Away
מצעדים

בילבורד Hot 200- מקום 5
המצעד הקנדי- מקום 2
קרן מרציאנו

| --- | --- |

קרן מרציאנו
 לידה:  10 ביוני 1978 (בת 46) לוד, ישראל 
 מדינה:  ישראל ישראל
 השכלה:  אוניברסיטת תל אביב
 תקופת הפעילות:  מ-1996
 מעסיק:  חברת החדשות, גלי צה"ל
 סוג כתב:  עורכת כלכלה
 בן זוג:  מיכאל פרץ
 מספר צאצאים:  4
 קישורים חיצוניים
 טוויטר:  KerenMarc
 
קרן מרציאנו (נולדה ב-10 ביוני 1978) היא עיתונאית ואשת רדיו וטלוויזיה ישראלית. מרציאנו משמשת כעורכת הכלכלית של חברת החדשות ומגישה את תוכנית האקטואליה הכלכלית היומית "תוכנית חיסכון" בערוץ 12. מעת לעת היא מגישה גם את "המהדורה המרכזית", ״חדשות סוף השבוע וכן את אולפן שישי בערוץ.
ביוגרפיה

מרציאנו נולדה וגדלה בלוד בבית מסורתי. אמה עסקה בנדל"ן, ואביה עסק במוצרי קירור. לאחר שסיימה את לימודיה בבית הספר התיכון האזורי "רמלה-לוד", עברה משפחתה לתל אביב.
בעלת תואר ראשון במשפטים ותואר שני במנהל עסקים מאוניברסיטת תל אביב.
קריירה מקצועית

מרציאנו החלה את דרכה העיתונאית כששירתה בגלי צה"ל, שם שימשה כתבת לענייני תחבורה, תעופה ותיירות, חינוך ותקשורת, ולבסוף כתבת כלכלה.
מיד לאחר שחרורה מהצבא התקבלה לחברת החדשות של ערוץ 2, שם החלה לשמש ככתבת לענייני כלכלה וצרכנות.
משנת 2007 מגישה את תוכנית הכלכלה של חברת החדשות, "תוכנית חיסכון". באותה שנה גם החליפה זמנית ב"העולם הבוקר" של "רשת", ערוץ 2, את עינב גלילי שיצאה לחופשת לידה.
מרציאנו הגישה מנובמבר 2013 עד פברואר 2014 פעמיים בשבוע את המהדורה המרכזית, כמחליפה של המגישה יונית לוי שיצאה לחופשת לידה. מאז מוסיפה מרציאנו להגיש לעיתים את המהדורה המרכזית ואת חדשות סוף השבוע ואת "אולפן שישי".
מ-2019 עד 2022 הגישה בימי חמישי בגלי צה"ל את תוכנית הבוקר לצד אודי סגל.
משמשת גם כפרשנית ב"אולפן שישי" של חברת החדשות, ומשתתפת בפאנלים במהדורה המרכזית.
פרסים

מרציאנו זכתה בפרס העיתונות על איכות ומצוינות בשידורי חדשות (2022).
בנוסף זכתה באות האבירות לשנת 2022 בתחום התקשורת של התנועה לאיכות השלטון. מנימוקי הפרס: "על כך שלא היססה והציגה בצורה חדה ואמיצה את הסכנות וההשלכות הכלכליות שהמשק והכלכלה הישראלית יתמודדו איתן במקרה שהמהפכה המשפטית תיושם".
חיים אישיים

מרציאנו נשואה למיכאל פרץ (טייס קרב בעברו וכעת טייס באל על) ואם לארבעה.. מתגוררת בתל אביב. אחיה הצעיר הוא העיתונאי מאיר מרציאנו, כתב הבריאות של חדשות 13  לשעבר והדובר של אסותא מרכזים רפואיים בהווה.
הערות שוליים

↑  לי-אור אברבך, ‏קרן מרציאנו תשתלב בהגשת מהדורת חדשות 2, באתר גלובס, 12 בנובמבר 2013
↑  אחרי חשיפת הסרסור בסוהרות: פרס התחקירים יוענק לכתב ynet ו"ידיעות אחרונות", לירן לוי, באתר ynet, 26 באוקטובר 2022
↑  עיתונאית חדשות 12 קרן מרציאנו זכתה באות האבירות של התנועה לאיכות השלטון, באתר ‏מאקו‏, 4 ביוני 2023
↑  קרן מרציאנו ילדה בייבי רביעי במספר | TMI, באתר https://tmi.maariv.co.il
↑  אורן פרסיקו, הכי בבית בעולם, באתר העין השביעית, 19 באפריל 2020
↑  כתב הבריאות הדתי של גל"צ עובר לערוץ 13, באתר כיכר השבת, ‏2020-11-01
מרציאנו במשדר, 2011
Night Call

Night Call הוא אלבום האולפן השלישי של הלהקה הבריטית יירס אנד יירס. האלבום יצא לאור ב-21 בינואר 2021, על ידי חברת התקליטים פולידור רקורדס. האלבום הוא אלבום המשך של Palo Santo ‏(2018). זהו האלבום הראשון לאחר עזיבתם של מייקי גולדסוורת'י ואמרי טורקמן. מתוך האלבום יצאו שלושה סינגלים, "Starstruck", "Crave" ו-"Sweet Talker".
אלכסנדר צפוי לצאת לסיבוב הופעות הנקרא "The Night Call Tour", בשנת 2022, על מנת לקדם את האלבום בבריטניה ובאירלנד.
רקע והפקה

ב-6 ביולי 2018, הוציאו ההרכב יירס אנד יירס את אלבומם השני Palo Santo, שכלל ארבעה סינגלים. האלבום זכה להצלחה מסחרית וביקורתית, זכה לשבחי הביקורת ממבקרי המוזיקה והופעה ראשונה ב-3 המובילים במצעד האלבומים הבריטי.
ב-18 במרץ 2021, הכריזה הלהקה שיוציאו את אלבום האולפן השלישי במהלך שנת 2021. במקביל הוכרז כי חברי הלהקה מייקי גולדסוורת'י ואמרה טורקמן פרשו מן הלהקה, וכי המעשה יימשך כפרויקט הסולו של אלכסנדר.
ב-28 בספטמבר 2021, נחשף תאריך היציאה, עטיפתו ושמו של אלבום האולפן השלישי Night Call. כשדיבר אלכסנדר על צאת האלבום Night Call, הצהיר: "כתבתי מחלל פנטסטי, תקוע באותם ארבעה קירות. רציתי להנות כמה שיותר מהמוזיקה."
סינגלים

ב-23 במרץ 2021, הכריז אולי אלכסנדר על צאת הסינגל המוביל מתוך האלבום "Starstruck", שיצא ב-8 באפריל. זה היה השיר הראשון של אלכסנדר, כאשר יירס אנד יירס נהפך לפרויקט סולו, לאחר עזיבתם של גולדסוורת'י וטורקמן. השיר הגיע למקום 31 במצעד הסינגלים הבריטי, וקודם עם מגוון רמיקסים, כולל עם הזמרת האוסטרלית קיילי מינוג.
"Crave", יצא לאור ב-28 בספטמבר 2021 כסינגל השני מהאלבום, שהוכרז יחד עם הכרזת האלבום. הווידאו קליפ לשיר הוקרן בבכורה באותו יום.
ב-24 בנובמבר 2021, יצא לאור הסינגל השלישי של האלבום "Sweet Talker", ביחד עם צמד המוזיקה האלקטרונית השוודי גלנטיס, אשר זכה לשבח על ידי מגזין "בילבורד" והוגדר כ"המנון רחבת ריקודים רומנטית ומפוארת". השיר הגיע ל-36 במצעד הסינגלים הבריטי.
ב-14 בינואר 2022, יצא לאור הסינגל הרביעי מהאלבום "Sooner or Later". השיר נכתב בשיתוף אלכסנדר, קלרנס קפה ג'וניור ומארק ראלף, שגם הפיק את השיר. הרצועה היא רצועת סינת'פופ, כשהוא מדבר מילולית על אלכסנדר שרודף אחרי אהבה אבודה ששברה את ליבו.
רשימת רצועות

| Night Call> מס' | Night Call> שם | Night Call> משך | Night Call>  | Night Call>  | Night Call>  | Night Call>  | Night Call>  | Night Call>  | Night Call>  |
| --- | --- | --- | --- | --- | --- | --- | --- | --- | --- |
| 1. | Consequences  | 3:05 |  |  |  |  |  |  |  |
| 2. | Starstruck  | 3:27 |  |  |  |  |  |  |  |
| 3. | Night Call  | 2:50 |  |  |  |  |  |  |  |
| 4. | Intimacy  | 2:35 |  |  |  |  |  |  |  |
| 5. | Crave  | 3:17 |  |  |  |  |  |  |  |
| 6. | Sweet Talker (יחד עם גלנטיס)   | 2:57 |  |  |  |  |  |  |  |
| 7. | Sooner or Later  | 3:20 |  |  |  |  |  |  |  |
| 8. | 20 Minutes  | 2:59 |  |  |  |  |  |  |  |
| 9. | Strange and Unusual  | 3:15 |  |  |  |  |  |  |  |
| 10. | Make It Out Alive  | 3:03 |  |  |  |  |  |  |  |
| 11. | See You Again  | 3:09 |  |  |  |  |  |  |  |
| משך כולל: | משך כולל: | 33:57 |  |  |  |  |  |  |  |
| Night Call — מהדורת דלוקס> מס' | Night Call — מהדורת דלוקס> שם | Night Call — מהדורת דלוקס> משך | Night Call — מהדורת דלוקס>  | Night Call — מהדורת דלוקס>  | Night Call — מהדורת דלוקס>  | Night Call — מהדורת דלוקס>  | Night Call — מהדורת דלוקס>  | Night Call — מהדורת דלוקס>  | Night Call — מהדורת דלוקס>  |
| --- | --- | --- | --- | --- | --- | --- | --- | --- | --- |
| 12. | Immaculate  | 2:51 |  |  |  |  |  |  |  |
| 13. | Muscle  | 3:07 |  |  |  |  |  |  |  |
| 14. | Reflection  | 3:31 |  |  |  |  |  |  |  |
| 15. | A Second to Midnight (יחד עם קיילי מינוג)   | 3:27 |  |  |  |  |  |  |  |
| 16. | Starstruck (Kylie Minogue remix) (יחד עם קיילי מינוג)   | 3:26 |  |  |  |  |  |  |  |
| Night Call — מהדורת השנה החדשה> מס' | Night Call — מהדורת השנה החדשה> שם | Night Call — מהדורת השנה החדשה> משך | Night Call — מהדורת השנה החדשה>  | Night Call — מהדורת השנה החדשה>  | Night Call — מהדורת השנה החדשה>  | Night Call — מהדורת השנה החדשה>  | Night Call — מהדורת השנה החדשה>  | Night Call — מהדורת השנה החדשה>  | Night Call — מהדורת השנה החדשה>  |
| --- | --- | --- | --- | --- | --- | --- | --- | --- | --- |
| 1. | King  | 3:35 |  |  |  |  |  |  |  |
| 2. | Shine  | 4:15 |  |  |  |  |  |  |  |
| 3. | If You're Over Me  | 3:09 |  |  |  |  |  |  |  |
| 4. | Desire  | 3:26 |  |  |  |  |  |  |  |
| 5. | Sanctify  | 3:12 |  |  |  |  |  |  |  |
| 6. | Play (יחד עם ג'קס ג'ונס)   | 3:06 |  |  |  |  |  |  |  |
| 7. | It's a Sin (יחד עם אלטון ג'ון)   | 4:44 |  |  |  |  |  |  |  |
היסטוריית יציאות לאור

| מדינה | תאריך | פורמט | מהדורה | חברת תקליטים | מקור |
| --- | --- | --- | --- | --- | --- |
| עולם | 21 בינואר 2021 | תקליטור • תקליט • קלטת שמע | סטנדרטית • דלוקס • שנה חדשה | פולידור |  |
| עולם | 21 בינואר 2021 | הורדה דיגיטלית • הזרמת מוזיקה | סטנדרטית • דלוקס • שנה חדשה | פולידור |  |
| יפן | 16 בפברואר 2021 | תקליטור | יפנית | יוניברסל |  |
הערות שוליים

1 2  Skinner, Tom (14 בינואר 2022). "Listen to Years & Years' new single "Sooner Or Later"". NME. נבדק ב-16 בינואר 2022. {{cite web}}:  (עזרה)
1 2 3  Major, Michael (14 בינואר 2022). "Years & Years Releases New Single "Sooner or Later"". Broadway World. נבדק ב-16 בינואר 2022. {{cite web}}:  (עזרה)
↑  "Little Mix announce greatest hits album". www.officialcharts.com (באנגלית). נבדק ב-2021-08-19.
↑  "Years & Years Announces New Album Night Call, Shares Video for New Song "Crave": Watch". Pitchfork. 28 בספטמבר 2021. נבדק ב-11 באוקטובר 2021. {{cite web}}:  (עזרה)תחזוקה - ציטוט: url-status (link)
↑  "this is your night call 🧜 join me for a moment in the stars 💫 become your deepest destiny and transform your night into something spectacular 🎭 if you'd like to get exclusive access before the tickets are set live to the world, pre-order from the official store before 5pm on Tuesday 2nd November 💫 ps. if you've already pre-ordered you'll get automatic access 🌙 (link in bio)". Instagram. 29 באוקטובר 2021. נבדק ב-29 באוקטובר 2021. {{cite web}}:  (עזרה)
↑  "Years & Years to continue as solo Olly Alexander project". Official Charts Company.
↑  "Instagram post announcing changes to the band, Years & Years". אורכב מ-המקור ב-2021-12-25. נבדק ב-2021-03-22.
↑  "🌙🧜🏻‍♂️NIGHT CALL🌒✨ - let me take you far away 🌊🎶 my new album is out on the 7th January 🌘 I'm so happy this moment has finally come! Night Call has been my escape for the past couple of years, I put all my frustration, loneliness, hope, horniness, grief and optimism into making a really fun record I could dance to, I'm so excited to put this out and share it with you all 🥺 💜 pre-order the album, listen to CRAVE and watch the video NOW x". Instagram. 28 בספטמבר 2021. אורכב מ-המקור ב-2021-12-25. נבדק ב-11 באוקטובר 2021. {{cite web}}:  (עזרה)
↑  "Years & Years announces third album 'Night Call' and shares new single 'Crave'". NME. 28 בספטמבר 2021. נבדק ב-11 באוקטובר 2021. {{cite web}}:  (עזרה)
↑  Mier, Tomás; Mier, Tomás (14 בינואר 2022). "Olly Alexander Chases After a Lost Love on Years & Years Song "Sooner or Later"". Rolling Stone. נבדק ב-14 בינואר 2022. {{cite web}}:  (עזרה)
↑  "Night Call (Deluxe)". Apple Music (NZ). 28 בספטמבר 2021. {{cite web}}:  (עזרה)תחזוקה - ציטוט: url-status (link)
↑  "Night Call (New Year's Edition)". Apple Music. 15 בדצמבר 2021. {{cite web}}:  (עזרה)תחזוקה - ציטוט: url-status (link)
↑  "Night Call CD". Years & Years.{{cite web}}:  תחזוקה - ציטוט: url-status (link)
↑  "Night Call (Deluxe CD)". Years & Years.{{cite web}}:  תחזוקה - ציטוט: url-status (link)
↑  "Night Call Black Vinyl". Years & Years.{{cite web}}:  תחזוקה - ציטוט: url-status (link)
↑  Years & Years (17 בדצמבר 2021). "Night Call (Deluxe)". Apple Music (NZ). {{cite web}}:  (עזרה)תחזוקה - ציטוט: url-status (link)
↑  Years & Years (17 בדצמבר 2021). "Night Call (New Year's Edition)". Apple Music (NZ). {{cite web}}:  (עזרה)תחזוקה - ציטוט: url-status (link)
↑  "ナイト・コール" (ביפנית). Universal Music Group. 16 בפברואר 2022. {{cite web}}:  (עזרה)
| --- | --- |
בקרת זהויות :  MusicBrainz release group: 76c8cde5-ea4e-4e9d-b277-c0882bd20700
If I Can't Have Love, I Want Power

If I Can't Have Love, I Want Power (בעברית: אם אני לא יכול/ה לאהוב, אני רוצה כוח) הוא אלבום האולפן הרביעי של הזמרת-יוצרת האמריקאית הלסי. האלבום יצא לאור ב-27 באוגוסט 2021, על ידי חברת התקליטים קפיטול רקורדס.
סרט תיאטרון הנושא את שמו של האלבום, בבימויו של הקולנוען האמריקני קולין טילי (אנ'), ובו מוזיקה מהאלבום, אמור להוקרן בבתי הקולנוע הנבחרים של IMAX. כאשר כרטיסים יהיו זמינים לרכישה ב-3 באוגוסט 2021.
האלבום קיבל מועמדות בטקס פרסי גראמי ה-64 בקטגוריה האלבום האלטרנטיבי הטוב ביותר.
רקע והפקה

ב-17 בינואר 2020, לאחר צאת אלבום האולפן השלישי שלה Manic. הוציאה הלסי שירים משותפים עם אמנים שונים באותה שנה, כמו "The Other Girl" של קלסי בלריני, ג'וס וורלד "Life's a Mess", ואת "Forget Me Too" של משין גאן קלי.
בינואר 2021, הודיעה הלסי על הריונה הראשון מהתסריטאי אלב איידין, לאחר שסבלה מהפלות רבות עקב אנדומטריוזיס. ב-28 ביוני, הכריזה הלסי על צאת אלבום האולפן הרביעי שלה שיקרא If I Can't Have Love, I Want Power, דרך המדיה החברתית שלה. יחד עם ההודעה היא גם הציגה בתצוגה מקדימה את אחת הרצועות מהאלבום. שלט חוצות בלוס אנג'לס, שבקליפורניה עלה לצד ההודעה. לאחר מכן, התגלה כי האלבום הופק על ידי המוזיקאי האמריקאי טרנט רזנור (אנ') והמוזיקאי האנגלי אטיקוס רוס מלהקת הרוק האמריקאית Nine Inch Nails. בסרטון טיזר לאלבום, חשפה הלסי שהאלבום יהיה בסגנון הפאנק רוק.
ב-7 ביולי 2021, חשפה הלסי את עטיפת האלבום והודיעה ותאריך יציאתו ב-27 באוגוסט 2021, והועמד לרשות הזמנה מראש באותו יום. היא הסבירה ברשתות החברתיות כי התקליט הוא אלבום קונספט המתמקד בחיובי ובשלילה של הריון ולידה. בעת ההכרזה סיפרה הלסי על אלבומה;
"אלבום זה הוא אלבום קונספט העוסק בשמחות וזוועות בהריון והלידה. היה לי מאוד חשוב שעיצוב העטיפה תשדר את תחושת המסע שלי בחודשים האחרונים. הדיכוטומיה של המדונה והזונה. הרעיון שאני כישות מינית וגופי ככלי ומתנה לילד שלי הם שני מושגים שיכולים להתקיים יחד בשלווה ובעוצמה. גופי שייך לעולם בדרכים רבות ושונות בשנים האחרונות, והדימוי הזה הוא האמצעי שלי להחזיר לעצמי את האוטונומיה שלי ולבסס את הגאווה והכוח שלי ככוח חיים עבור בני האדם שלי.
העטיפה של האלבום הזה חושפת גוף לאחר הריון ואחרי לידה כמשהו יפה, שיש להעריץ. יש לנו דרך ארוכה לעבור עם מיגור הסטיגמה החברתית סביב גוף & הנקה בעולמנו. אני מקווה שזה יכול להיות צעד בכיוון הנכון!"
קידום והוצאה

האלבום צפוי לצאת לאור ב-27 באוגוסט 2021. ב-7 ביולי 2021, ניתן להזמין מראש את האלבום בגרסאות התקליטור, תקליט ומארז תקליטורים בחנות האינטרנט של הלסי. מהדורות מוגבלות של תקליטורי ויניל אדומים, עם עטיפה חלופית, נמכרו אך ורק באורבן אאוטפיטרס. הלסי הצטלמה לשער העיתון של מגזין הנשים האמריקני Allure (אנ') באוגוסט 2021, אליו התראיינה בנושאים זהותה החברתית, מערכות היחסים, ההיריון והמשפחה.
קידום והוצאה > סרט

ב-13 ביולי 2021 פרסמה הלסי טריילר ברחבי הרשתות החברתיות שלה לסרט בן שעה, שכותרתו If I Can't Have Love, I Want Power גם כן, שיקדים את צאת אלבומה האולפן. הסרט בוים על ידי הקולנוען האמריקאי קולין טילי (אנ'), ויכיל בו מוזיקה מהאלבום. מגזין רולינג סטון דיווח כי הסרט משלב פנטזיה, המשרטט השפעות חזותיות מסדרת הטלוויזיה האמריקאית "משחקי הכס" ומהסרט מארי אנטואנט (אנ') משנת 2006, לצד נושאים של אמהות ומיסטיקה בסיפורי העלילה. בפתיחת הטריילר נכתב, "הסרט הזה עוסק במבוך החברתי לכל החיים של מיניות ולידה" ו-"סיפורי האימה הגדולים ביותר שמעולם לא סיפרו נקברו עם גופות המתים באותו מבוך." הסרט יוקרן באופן בלעדי ללילה אחד, בתיאטראות קולנוע נבחרים של IMAX. תאריך רישום הערים טרם פורסם; הכרטיסים ימכרו ב-3 באוגוסט 2021.
עטיפת האלבום

יצירת עטיפת האלבום If I Can't Have Love, I Want Power, נחשפה באמצעות צילומי ווידאו שצולמו במוזיאון המטרופוליטן לאמנות שבניו יורק, ובו הלסי טיילה בתערוכות לפני שחשפה לבסוף את עטיפת האלבום כדי לחשוף את גודל החיים וציור יצירות האמנות. יצירות העטיפה צולמו על ידי לוקאס גארידו. הוא מתאר עיבוד אמנותי בהשראת המדונה והילד, תיאור נוצרי של מרים, אם ישו. הלסי נראית יושבת על כיסא זהב, אוחזת בילד, כשחזה השמאלי שלה חשוף. היא הצהירה כי יצירות האמנות מתארות את "תחושת המסע בחודשים האחרונים שלה", ומטרתן לעקור את הסטיגמה החברתית סביב "גוף & הנקה".
יצירת העטיפה נוצרה בהשראת "הבתולה והילד המוקפת במלאכים" מציור שמן הרנסאנס בעל שני הלוחות (אנ') של ז'אן פוקה בשם Melun Diptych, (אנ') והפכה לנושא של תשומת לב ודידיונים רבים אינטרנט. העיתון "The Mercury News" קישרו את יצירות האמנות לתנועת החופש העליונה באינסטגרם "#FreeTheNipple" וציינו קווי דמיון חזותיים לדמות סרסיי לאניסטר מסדרת הטלוויזיה משחקי הכס. גרסה מצונזרת של עטיפת האלבום, מציגה את הלסי כאשר הפטמה השמאלית החשופה מכוסה ביד התינוק, עטיפה זו זמינה גם בפלטפורמות הסטרימינג והורדה דיגיטלית.
שבחים > רשימת סוף שנה

| עיתון | תואר | דירוג | מקור |
| --- | --- | --- | --- |
| רולינג סטון | 50 האלבומים הטובים ביותר של 2021 | 18 |  |
| בילבורד | 50 האלבומים הטובים ביותר של 2021: רשימת הצוות | 6 |  |
| פיפל | 10 האלבומים הטובים ביותר של 2021 | 5 |  |
| The Line of Best Fit (מגזין בריטי) | האלבומים הטובים ביותר של The Line of Best Fit לשנת 2021 (לפי דירוג) | 15 |  |
| Consequence | 50 האלבומים המובילים של 2021 | 40 |  |
| Yahoo! Entertainment | 10 האלבומים הטובים ביותר של 2021: רשימת הצוות - בחירתה של לורי | 2 |  |
| RIFF | 108 האלבומים הטובים ביותר של RIFF לשנת 2021 | 19 |  |
| DIY | האלבומים הטובים ביותר של DIY לשנת 2021 | 17 |  |
| The Fader | 50 האלבומים הטובים ביותר של 2021 | 26 |  |
| Dork | האלבומים הטובים ביותר לשנת 2021 | 20 |  |
| Uproxx | 50 האלבומים הטובים לשנת 2021 (לפי הא׳-ב׳) | נכלל |  |
| בוקר טוב אמריקה | 50 האלבומים הטובים ביותר של 2021 | 12 |  |
| BBC Culture | 10 האלבומים הטובים ביותר של 2021 ׁ(דירוג של אלבומים ושירים) | נכלל |  |
| BBC | 21 האלבומים הטובים ביותר של 2021 ׁ(דירוג של אלבומים ושירים) | 18 |  |
| The Young Folks | 50 האלבומים הטובים ביותר של 2021 | 8 |  |
| All Music | האלבומים הטובים ביותר של 2021 | נכלל |  |
| Slant | 50 האלבומים הטובים ביותר של 2021 | 20 |  |
היסטוריית יציאות לאור

| מדינה | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| עולם | 27 באוגוסט 2021 | הזרמת מוזיקה • הורדה דיגיטלית • תקליטור • תקליט • מארז תקליטורים | סטנדרטית | קפיטול |  |
| ארצות הברית | 27 באוגוסט 2021 | תקליט • תקליטור | וולמארט (מסלול בונוס) | קפיטול |  |
| ברזיל | 22 באוקטובר 2021 | תקליטור | סטנדרטית | יוניברסל |  |
ביאורים

↑  זהו יצירת העטיפה הבלתי מצונזרת של האלבום, המשמשת את המהדורות הסטנדרטיות שלו. עטיפה מצונזרת זמינה גם להעתקים הדיגיטליים של האלבום בלבד, בהם יד ימין של התינוק מכסה את הפטמה השמאלית החשופה של הלסי.
↑  זהו יצירת העטיפה הבלתי מצונזרת של האלבום, המשמשת את המהדורות הסטנדרטיות שלו. עטיפה מצונזרת זמינה גם להעתקים הדיגיטליים של האלבום בלבד, בהם יד ימין של התינוק מכסה את הפטמה השמאלית החשופה של הלסי.
No Guidance

No Guidance הוא שיר שהוקלט על ידי הזמר האמריקאי כריס בראון בהשתתפות הראפר הקנדי דרייק. השיר יצא לאור ב-8 ביוני 2019 כסינגל הרביעי מתוך האלבום התשיעי של בראון, Indigo, דרך RCA Records. השיר הופק על ידי המפיקים האמריקאים וינילז, ג'יי לואיס וטדי וולטון והמפיק הקנדי "40". השיר מכיל דגימה מתוך "Before I Die" שנכתב ובוצע על ידי צ'ה אקרו.
השיר היה מועמד לפרס שיר ה-R&B הטוב ביותר בטקס הגראמי 2020, וזכה בשלושה פרסים בטקס פרסי המוזיקה של סול טריין 2019: שיר השנה, שיתוף הפעולה הטוב ביותר וביצוע הריקוד הטוב ביותר.
בנובמבר 2024, בראון זכה לראשונה בתואר יהלום מטעם איגוד תעשיית ההקלטות האמריקאי עבור השיר. עבור דרייק, זהו השיר השמיני שמקבל תואר יהלום.
רקע

ב-5 במאי קטע מהשיר הודלף ממסיבת יום ההולדת ה-30 של בראון. ב-5 ביוני בראון הודיע שהוא הולך להוציא את השיר ו-2 ימים לאחר מכן הודיע שהשיר הולך לצאת בלילה של אותו יום.
וידאו קליפ

הוידאו קליפ הנלווה לשיר הועלה לערוץ היוטיוב הרשמי של כריס בראון ב-26 ביולי 2019.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 7 |  |
|  אירלנד | מצעד הסינגלים האירי | 19 |  |
|  ארצות הברית | בילבורד הוט 100 | 9 |  |
|  ארצות הברית | Hot R&B/Hip-Hop Songs | 6 |  |
|  ארצות הברית | מצעד השירים הקצביים | 12 |  |
|  ארצות הברית | רולינג סטון טופ 100 | 5 |  |
|  גרמניה | GfK – טופ 100 | 63 |  |
|  דנמרק | היטליסטן | 35 |  |
|  הולנד | מצעד 40 הסינגלים ההולנדיים | 36 |  |
|  הממלכה המאוחדת | מצעד הסינגלים הבריטי | 6 |  |
|  הממלכה המאוחדת | UK R&B Singles | 3 |  |
|  יוון | IFPI Greece | 12 |  |
|  ליטא | AGATA | 22 |  |
|  נורווגיה | VG-lista | 40 |  |
|  ניו זילנד | המצעד הניו זילנדי הרשמי | 6 |  |
|  סלובקיה | ČNS IFPI | 52 |  |
|  סקוטלנד | מצעד הסינגלים הסקוטי | 34 |  |
|  צ'כיה | ČNS IFPI | 92 |  |
|  צרפת | SNEP | 118 |  |
|  קנדה | קנדה הוט 100 | 7 |  |
|  שוודיה | סוורייטופליסטן | 73 |  |
|  שווייץ | המצעד השווייצרי | 29 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | יהלום | 10,000,000 |
סיכום
| בכל העולם | — | 10,000,000 |
אוניברסיטת רייכמן

תבנית:מוסד לימודי
אנדרטה באוניברסיטת רייכמן לנופלים במערכות ישראל
סמלה של האוניברסיטה כשפעלה, עד אוגוסט 2021, כמכללה אקדמית פרטית
אוניברסיטת רייכמן היא אוניברסיטה פרטית השוכנת בהרצליה, ומציעה תוכניות לימודים בינתחומיות לתואר ראשון, לתואר שני וכן תוכניות לימודים לתואר שלישי (דוקטור). האוניברסיטה נוסדה בשנת 1994 כמוסד אקדמי פרטי, שלא למטרות רווח ושאינו מקבל מימון ממערכת התקצוב הממשלתית של ההשכלה הגבוהה. היא פעלה עד ל-17 באוגוסט 2021 בשם "המרכז הבינתחומי הרצליה" כמוסד אקדמי פרטי שאינו מתוקצב על ידי המדינה.
אוניברסיטת רייכמן היא האוניברסיטה הפרטית היחידה בישראל (כל שאר האוניברסיטאות בישראל הן ציבוריות). מייסד המוסד האקדמי, פרופ' אוריאל רייכמן, שימש כנשיא שלו כמעט ברציפות מאז הקמתו ב-1994, ועד 2020.
לאחר הפיכת המרכז לאוניברסיטה הנושאת את שמו ב-2020, פרש רייכמן מתפקידו כנשיא האוניברסיטה והחליפו בתפקיד פרופ' רפי מלניק. בשנת 2023 סיים מלניק את תפקידו ובמקומו התמנה פרופ' בועז גנור לנשיא האוניברסיטה.
בשנת הלימודים תשפ"ד החלו את לימודים במרכז הבינתחומי כ-8,400 סטודנטים, מהם כ-2,300 בבית הספר הבינלאומי, שהגיעו מכ-90 מדינות ולומדים בשפה האנגלית.
היסטוריה

ההכרזה על הקמת "המרכז הבינתחומי הרצליה" התקיימה ב-11 במאי 1994 במעמד שר השיכון ושר המשפטים. קמפוס המרכז הוקם בשטח ששימש קודם לכן את בית הספר להגנה אווירית של צה"ל, שחלק מבנייניו עדיין משמשים את המרכז הבינתחומי. לצד מבנים אלו הוקמו בקמפוס מבנים חדשים, חלקם בתכנונה של עדה כרמי-מלמד, שזכתה בפרס רכטר לשנת 2005 על תכנונם. המרכז הבינתחומי הוא מוסד פרטי וחוץ תקציבי, ואינו מקבל מימון ממערכת התקצוב הממשלתית. תקציב המרכז מבוסס בעיקר על שכר הלימוד ועל תרומות מגורמים בישראל ומחוצה לה. הקרקע עליה נמצא המוסד מוחכרת לו בתשלום על ידי המדינה.
מאז שנת 2000 מארגן המרכז הבינתחומי מדי שנה את כנס הרצליה, או בשמו הרשמי "כנס הרצליה על מאזן החוסן והביטחון הלאומי". בכנס בולטים בהשתתפותם בכירי הממשל, מערכת הביטחון בישראל וראשי המשק. הכנס זוכה להד רב באמצעי התקשורת. ראש ממשלת ישראל, אריאל שרון, בחר בכנס הרצליה כבמה לשתי הצהרות מדיניות חשובות שלו: בשנת 2002 הכריז בו על תמיכתו במפת הדרכים, ובשנת 2003 הציג בו את תוכנית ההתנתקות.
בדצמבר 2011 אושר למרכז להעניק לאנשי סגל תואר פרופסור. המועצה להשכלה גבוהה סייגה אישור זה בדרישה כי יהיו במרכז לפחות חמישה פרופסורים בתחום של המועמד שהמרכז מבקש להעניק לו תואר פרופסור.
ב-20 במרץ 2018 הודיעה המועצה להשכלה גבוהה כי אושר למרכז הבינתחומי להגיש תוכנית לתואר שלישי (דוקטור) במשפטים, סמכות שהייתה שמורה לאוניברסיטאות המחקר הציבוריות. בנובמבר 2018 אישרה המועצה את פתיחת התוכנית לדוקטורט במשפטים. האישור הוא לשבע שנים, שבסופן תיבדק איכות התוכנית. בראש הוועדה העליונה של התוכנית עומד פרופ' אהרן ברק. ההחלטה על פתיחת התוכנית הפכה את המרכז הבינתחומי למוסד האקדמי הראשון שאינו מתוקצב על ידי ות"ת שבו נערכים מסלולים לדוקטורט.
ביולי 2019 העניק המרכז לראשונה תואר דוקטור לשם כבוד, ועם מקבליו נמנו איש העסקים האמריקאי-ישראלי שלדון אדלסון וגדי איזנקוט.
מאז הקמתו ובמשך השנים נעשו ניסיונות של המרכז הבינתחומי הרצליה לקבוע שהוא אוניברסיטה באמצעות ניסיון לשנות את שמו, עתירות לבית המשפט, שינוי שם הרחוב בשיתוף עיריית הרצליה לרחוב "האוניברסיטה", ואף ציון בדפים שונים באתר האינטרנט כי הוא ניצב במרחק חודשים מהכרה כאוניברסיטה פרטית.
במאי 2020 קיבל המרכז אישור מהמועצה להשכלה גבוהה לפתוח תוכניות ללימודי דוקטורט ולהעניק תואר שלישי בשני מסלולים נוספים, במדעי המחשב ובפסיכולוגיה, והכריז על פתיחתם.
ב-1 ביוני 2020 החליטה האספה הכללית של המרכז הבינתחומי הרצליה לשנות את שמו ל"אוניברסיטת רייכמן", ובתוך כך לאוניברסיטה הפרטית הראשונה בישראל, והשינוי אושר על ידי המועצה להשכלה גבוהה ב-17 באוגוסט 2021.
בשנת 2022 פרופ' אוריאל רייכמן סיים את תפקידו כנשיא האוניברסיטה ובמקומו התמנה רפי מלניק לתפקיד נשיא אוניברסיטת רייכמן.
ב-13 בספטמבר 2023 רפי מלניק סיים את תפקידו כנשיא אוניברסיטת רייכמן ובמקומו התמנה הפרופ' בועז גנור.